Ved Jernhatten i Mols Bjerge har Miljø- og Fødevareminister Jakob Ellemann-Jensen netop afsløret de 15 udvalgte steder, der fremover udgør Danmarks Naturkanon. Blandt 1.670 indsendte forslag med 500 natursteder, 30 nominerede og 15 vindere har Nordjylland tre steder med i Danmarks nye Naturkanon: Skagen og Råbjerg Mile Fosdalen og Svinkløv Lille Vildmose Det er Miljø- og Fødevareministeriet, der har udskrevet konkurrencen, som danskerne har været med til at påvirke undervejs. I fase 1 blev der indsamlet forslag, og her kom 1.670 besvarelser, hvoraf 500 var natursteder. Fra den store pulje valgte juryuen 30 nominerede natursteder i fase 2, som danskerne kunne motivere ved at indsende naturoplevelser fra stederne. Det gjorde danskerne i stor stil, og der blev indsendt 1.200 personlige oplevelser. Med baggrund i danskernes naturoplevelser valgte juryen de 15 natursteder fordelt med tre i hver region, der tilsammen udgør Danmarks Naturkanon. Stederne er valgt med afsæt i disse kriterier: Den enkelte lokalitet skal have smuk natur og noget særligt, der er værd at besøge. Lokaliteten skal have en væsentlig biologisk, geologisk eller landskabelig værdi. Der skal være offentlig adgang til hele lokaliteten eller til væsentlige steder inden for den. Der skal være mindst en specifik geografisk lokalitet som nemt kan formidles og være en naturlig indgang for dem, der vil besøge naturområdet. Danmarks Naturkanon blev introduceret af daværende Miljøminister Troels Lund Poulsen 9. oktober 2009 ved et arrangement på Naturcenter Vestamager . Naturkanonen skulle dengang ifølge Skov- og naturstyrelsen bruges til at varetage følgende opgaver: udbredelse af kendskabet til den danske natur bidrag til at give os alle flere naturoplevelser understøttelse af den folkelige debat om naturen anvendelse i undervisningen – bl.a. i folkeskolen De øvrige steder i Danmarks Naturkanon er: Vinde Hede og Vadehavet, Jernhatten og Mols Bjerge, Gudenåen og Skjernåens kilder, Trelde Næs og Trelde Skov, Mandø og Vadehavet, Svanninge Bakker og Bjerge, Suserup Skov, Røsnæs, Melby Overdrev og Tisvilde Hegn, Vestamager og Øresund, Ertholmene og sidst men ikke mindst Mandemanke Bakker og Møns Klint.
Danmarks nye Naturkanon er netop afsløret, og ud af de 15 særlige natursteder er tre af dem placeret i Nordjylland.